पाएं अपने शहर की ताज़ा ख़बरें और फ्री ई-पेपरडाउनलोड करें
धुरकी थाना के समक्ष थाना प्रभारी प्रदीप कुमार हेंब्रम ने स्वास्थ्य सुरक्षा सप्ताह फेज-2 के पांचवे दिन वाहन चेकिंग अभियान चलाया। इस दौरान दोपहर दो बजे के बाद सड़क मार्ग पर मोटरसाइकिल से घूमने वाले व्यक्तियों को थाना प्रभारी ने आग्रहपूर्वक कहा की कोवीड-19 के बढ़ते संक्रमण के प्रभाव को देखते हुए सरकार ने आमजनों को कोरोना संक्रमण से बचाव हेतू स्वास्थ्य सुरक्षा के प्रति लॉकडाउन घोषित किया है।
उन्होंने कहा की लॉकडाउन का कड़ाई से पालन सभी को करना अतिआवश्यक है, इसका उल्लंघन करने वालो के विरूद्ध नियम संगत कानूनी कार्रवाई की जाएगी। वहीं बिना हेल्मेट, व मास्क के मोटरसाइकिल चलाने वालों को थाना प्रभारी ने फटकार भी लगाई। उन्होंने कहा की प्रशासन और पुलिस आमजनों के स्वास्थ्य के प्रति चिंता है, दो बजे के बाद संपूर्ण लॉकडाउन लागू किया गया है।
दोपहर दो बजे के बाद अनावश्यक सड़क पर मोटरसाइकिल से नहीं निकलें अन्यथा पुलिस को विवश होकर कड़ाई से पालन कराना पड़ेगा। थाना प्रभारी ने सभी को घरों में रहने की अपील की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn